काठमाण्डु
काठमांडू (नेपालभाषा :येँ देय्, प्राचीन नेपाल भाषा- ञे देय्, संस्कृत- कान्तिपुर नगर, नेपाली- काठमाडौँ), नेपाल की राजधानी है। यह नगर समुद्रतल से 1300 मीटर की ऊंचाई पर स्थित हैं और 50.8 वर्ग किमी में फैला हुआ हैं। काठमांडू नेपाल का सबसे बड़ा शहर है, जहां पर्यटक का सबसे ज़्यादा आगमन होता हैं। चार ओर से पहाड़ियों से घिरा काठमांडू उपत्यका के पश्चिमी क्षेत्र में अवस्थित यह नगर, यूनेस्को की विश्‍व धरोहरों में शामिल हैं। यहाँ की रंगीन संस्कृति और परंपराओं के अलावा विशिष्ट शैली में बने शानदार घर सैलानियों को आकर्षिक करते हैं। यहाँ के विश्वप्रसिद्ध मंदिर, पूरी दुनिया में अपनी अलग पहचान रखते हैं। साथ ही यहां के प्राचीन बाज़ारों की रौनक भी देखते ही बनती है।
तुलसीपुर, डांग
तुलसीपुर नेपाल के लुम्बिनी प्रांत के दांग जिले में एक उप-महानगरीय शहर है। जनसंख्या के अनुसार यह घोरही के बाद जिले का दूसरा सबसे अधिक आबादी वाला शहर है। इसकी स्थापना 1992 में पूर्व ग्राम विकास समितियों द्वारा तुलसीपुर और अमृतपुर को मिलाकर की गई थी। 2014 में उराहारी, तरिगांव, पवननगर और हलवार की ग्राम विकास समितियों के द्वारा इसका विस्तार किया गया। 2011 की नेपाल की जनगणना के समय इसकी जनसंख्या 141,528 थी, जो 31,243 व्यक्तिगत घरों में रहती थी। तुलसीपुर की सभा ने भारत के अवध के सबसे बड़े तालुकों में से एक पर शासन किया, जिसमें तब डांग और देखुरी घाटियाँ शामिल थीं इसलिए इसे बाईस राज्य में से एक के रूप में भी गिना जाता है, जो अभी पश्चिमी नेपाल बन गया है। इसके अतिरिक्त सुकौराकोट की थारू सभ्यता सबसे पुरानी मानव सभ्यताओं में से एक है। डांग हवाई अड्डा यहाँ से कुछ दूर पुरानी-तारिगांव में स्थित है और काठमांडू के लिए उड़ानें प्रदान करता है। सड़कें सल्यान जिले में उत्तर की ओर जाती हैं और राप्ती अंचल तक जाती है।